

# ŠOLSKO NOVINARSTVO

KAJ JE ŠOLSKO NOVINARSTVO?

Šolsko novinarstvo je poleg literarnega in gledališkega kluba eden od izbirnih predmetov, ki **nadgrajujejo predmet slovenščina**. Povezuje se z drugimi predmeti in področji (likovno in tehnično vzgojo, računalništvom, z zgodovino, geografijo, etiko in družbo).

KOMU JE NAMENJENO?

**Namenjeno** je učencem **7., 8. ali 9.** razreda. Šolsko novinarstvo lahko učenci obiskujejo eno leto v zadnjem triletju.

KOLIKO UR JE NAMENJENO ŠOLSKEMU NOVINARSTVU?

Izbirni predmet šolsko novinarstvo se izvaja enkrat tedensko, kar pomeni, da mu je namenjenih **35 ur v enem šolskem letu**.

KAJ BOMO POČELI PRI URAH ŠOLSKEGA NOVINARSTVA?

Pri tem izbirnem predmetu bomo raziskovali neumetnostna besedila, torej besedila, s katerimi se bomo srečevali v revijah, časopisih, jih poslušali po radiu, si jih ogledali na medmrežju ... Upoštevali bomo vsa štiri področja slovenščine: poslušanje, branje, govorjenje, pisanje. Poudarek je na skupinskem in projektnem delu. Učenci bodo tvorili razna besedila (vest, poročilo, reportažo, intervju ...), izvedli anketo … Ustvarili bodo razredni ali šolski časopis, pripravljali oddaje za šolski radio, uporabljali medmrežje ... Ob vsem tem bodo preučevali jezik svojega okolja (narečje) in interesne govorice.

Andrej Hromin

